
IRÁNYÍTÓ EGYSÉG FEJLESZTÉSE SCARA MANIPULÁTORHOZ

        A dolgozat fő témája egy olyan projekt bemutatása, amelynek fő célja egy már meglévő robot mechanikájának életre keltése, és annak alkalmazhatóvá tétele mind a robotika elsajátításában, mind pedig a beágyazott rendszerek fejlesztésében.
        A vezérlő eredetileg oktatási célra készült, ezért a kezelőfelülete egyszerű, könnyen áttekinthető. Többféle integrált biztonsági funkcióval rendelkezik, melyeknek köszönhetően elsajátíthatók a robotika alapjai anélkül, hogy a rendszerben kárt tennénk. Forráskódja és dokumentációja nyílt, így bárki szabadon fejleszthet hozzá szoftvert mind PC, mind pedig vezérlő oldalon.
        A dolgozat először bemutatja az eredeti rendszer sajátosságait, kitérve arra, hogy a tervezők milyen eredeti ötletekkel álltak elő a felmerülő problémák megoldására. Ezután ismerteti azokat a problémákat, melyeket figyelembe kellett venni a tervezés során, és bemutatja, hogy napjaink technológiájával ezeket a megoldásokat hogyan lehet áthidalni úgy, hogy a végeredmény egy olyan rendszer, amely messze túltesz az eredeti koncepción.



